 Aad baanu u soo dhawaynaynaa Suldaanka oo ah saldannada ugu guunsan Somaliland, suldaan adiga iyo odayaasha ku weheliyaba ambabax khayr qaba waxaannu idiinku ducaynaynaa jidku toobiye, Qorraxdu dallaalimo, in Ilaahay idinku nabadgaliyo oo idinku nabad geeyo degaannadii aad ka soo kicitineen, ayuu yidhi Maxamed Kaahin, waxaannu isagoo hadalkiisa sii wata uu tilmaamay kaalinta uu Suldaan Siciid kaga jiro Somaliland, waxaannu yidhi, La iskuma cusba oo raggani waa kuwii horeba u wada joogay, suldaankuna waa suldaan ka mid ah salaadiinta reer Somaliland ah oo halkan hawlo fara badan ka galay, dalka oo dhana ka wada galay, suldaan waa dadkii aad suldaanka u ahayd oo ku leh waanu ku soo dhawaynaynaa, waanuna ku sii sagootiyeynaa. 